Проектодоговор за обществена поръчка

ДОГОВОР ЗА ОБЩЕСТВЕНА ПОРЪЧКА
№ .............../............2016 г.
Днес, ............2016 г., в гр. София, на основание чл. 41, ал. 1 от ЗОП, между:
„Национален дворец на културата – Конгресен център София” ЕАД, ЕИК 201570119, със седалище и адрес на управление: гр. София, пл. „България” № 1, представлявано от изпълнителния директор Мирослав Ласло Боршош, наричано по-долу ВЪЗЛОЖИТЕЛ, от една страна,
и

........................................................................................................................., със седалище и адрес на управление: гр. ............, ..............................................., ЕГН/ЕИК/БУЛСТАТ: .............................., идентификационен номер по ДДС (ако има регистрация): .............................., представлявано от ...............................................................................................

(законен представител – име и длъжност) или ...............................................................................,

(ако има упълномощено лице – име, длъжност, акт на който се основава представителната му власт), определено за изпълнител в открита процедура за възлагане на обществена поръчка, наричано по-долу ИЗПЪЛНИТЕЛ, от друга страна,
беше сключен настоящият договор за възлагане на обществена поръчка с предмет: „Проектиране, преустройство и адаптация на основната сграда на НДК”.

Страните се споразумяха за следното:

І. ПРЕДМЕТ НА ДОГОВОРА

1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши видовете дейности, описани в Техническа спецификация (Количествена сметка) – приложение към този договор.

1.2. Възлагането на изпълнението на отделни видове и количества дейности ще става с изрични писмени заявки на ВЪЗЛОЖИТЕЛЯ до ИЗПЪЛНИТЕЛЯ. възложителят не е длъжен да възложи изпълнението на всички видове и количества дейности, описани в приложената към договора Техническа спецификация (Количествена сметка).
ІІ. ЦЕНИ И НАЧИН НА ПЛАЩАНЕ

2.1. (1) За извършените и приети дейности по клауза 1 ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение в съответствие с техните единични цени, посочени в Ценово предложение – приложение към този договор.
(2) За извършени непредвидени в приложената към договора Техническа спецификация видове СМР ВЪЗЛОЖИТЕЛЯТ дължи на ИЗПЪЛНИТЕЛЯ възнаграждение, формирано при спазване на следните норми:

· Часова ставка: ......... лв./ч.ч.; 

· Норма на допълнителни разходи за труд: ......... %; 

· Норма на допълнителни разходи за транспорт и механизация: ......... %;  

· Норма на доставно-складови разходи за материали: ......... %;
· Норма на печалба: ......... %.
(3) Общият размер на плащанията по този договор не може да надвишава с повече от 10% (десет процента) общата стойност на Ценовото предложение на ИЗПЪЛНИТЕЛЯ.
2.2. Заплащането на извършени дейности по клауза 1 се извършва от ВЪЗЛОЖИТЕЛЯ по следния начин:

1. Авансови плащания в размер на 20% (двадесет процента) от стойността на възложените с изрични писмени заявки на възложителя видове и количества дейности, в срок до 5 (пет) работни дни от датата на съответното възлагане, след издаване на оригинални данъчни фактури от страна на изпълнителя;

2. Междинни ежемесечни плащания в размер на 95% (деветдесет и пет процента) от стойността на възложените с изрични писмени заявки на възложителя, действително извършени от изпълнителя и приети с приемо-предавателни протоколи (Акт образец 19) видове и количества дейности, с приспадане на авансово платените суми по т. 1, в срок до 5 (пет) работни дни от датата на приемането, след издаване на оригинални данъчни фактури от страна на изпълнителя;

3. Окончателно плащане в размер на общата стойност на възложените с изрични писмени заявки на възложителя, действително извършени от изпълнителя и приети с приемо-предавателни протоколи (Акт образец 19) видове и количества дейности, с приспадане на авансово и междинно платените суми по т. 1 и т. 2, в срок до 10 (десет) работни дни след изпълнението на всички дейности – предмет на договора за обществена поръчка и подписването на последния приемо-предавателен протокол между страните (Акт образец 19) и издаване на оригинална данъчна фактура от страна на изпълнителя.
2.3. Плащанията по този договор се извършват в български левове, с платежни нареждания по следната банкова сметка на ИЗПЪЛНИТЕЛЯ:

BIC: 

............
IBAN:

...........................................................................
БАНКА:
...........................................................................
2.4. ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по клауза 2.3 в срок до 10 (десет) работни дни, считано от датата на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

2.5. Договорените единични цени са окончателни и не подлежи на актуализация за срока на настоящия договор.

2.6. Когато ИЗПЪЛНИТЕЛЯТ е сключил договор/договори за подизпълнение, ВЪЗЛОЖИТЕЛЯТ извършва плащане към него, след като бъдат представени доказателства, че ИЗПЪЛНИТЕЛЯТ е заплатил на подизпълнителя/подизпълнителите за изпълнените от тях работи, които са приети по реда на клауза 6.3.

ІІІ. СРОК И МЯСТО НА ИЗПЪЛНЕНИЕ

3.1. Договорът влиза в сила от датата на подписването му от страните и поражда действие в продължение на ............ (.....................................................................) календарни дни. Крайната дата за изпълнение на всички дейности – предмет на договора е 31.12.2017 г.
3.2. Мястото на изпълнение на поръчката е гр. София, пл. „България“ № 1.

ІV. ПРАВА И ЗАДЪЛЖЕНИЯ НА СТРАНИТЕ
4.1. ВЪЗЛОЖИТЕЛЯТ има право:

1. Да изисква от ИЗПЪЛНИТЕЛЯ да изпълнява в срок и без отклонения съответните дейности съгласно неговото Техническо предложение – приложение към този договор;
2. Да извършва проверка във всеки момент от изпълнението на договора относно качество, количества, стадии на изпълнение, технически параметри, без това да пречи на оперативната дейност на ИЗПЪЛНИТЕЛЯ;
3. Да задържи съответна част от гаранцията за изпълнение при неизпълнение от страна на ИЗПЪЛНИТЕЛЯ на клаузи от договора и да получи неустойка в размера, определен в клауза 8.1 от настоящия договор;

4. Да прави рекламации при установяване на некачествена работа, която не е в съответствие с Техническото предложение на ИЗПЪЛНИТЕЛЯ;
5. Да изисква от ИЗПЪЛНИТЕЛЯ да сключи и да му представи договори за подизпълнение с посочените в офертата му подизпълнители.

4.2. ВЪЗЛОЖИТЕЛЯТ е длъжен:

1. Да заплати на ИЗПЪЛНИТЕЛЯ възнаграждение в размер, при условия и в срокове съгласно настоящия договор;
2. Да не разпространява под каквато и да е форма всяка предоставена му от ИЗПЪЛНИТЕЛЯ информация, имаща характер на търговска тайна и изрично упомената от ИЗПЪЛНИТЕЛЯ като такава в представената от него оферта;

3. Да изпълнява изцяло и в срок всички свои задължения, произтичащи от този договор.
4.3. ИЗПЪЛНИТЕЛЯТ има право:

1. Да получи уговореното възнаграждение при условията и в сроковете, посочени в настоящия договор;
2. Да иска от ВЪЗЛОЖИТЕЛЯ необходимото съдействие за осъществяване на работата по договора, включително предоставяне на нужната информация и документи за изпълнение на договора.

4.4. ИЗПЪЛНИТЕЛЯТ e длъжен:

1. Да изпълни поръчката качествено в съответствие с предложеното в офертата му, включително Техническото предложение, което е неразделна част от настоящия договор;
2. Да не предоставя документи и информация на трети лица относно изпълнението на поръчката, както и да не използва информация, станала му известна при изпълнение на задълженията му по настоящия договор;
3. Да сключи договор/договори за подизпълнение с посочените в офертата му подизпълнители в срок до 7 (седем) календарни дни от сключването на настоящия договор и да предостави оригинален екземпляр на ВЪЗЛОЖИТЕЛЯ в 3-дневен срок;

4. Да изпълнява изцяло и в срок всички свои задължения, произтичащи от този договор.
4.5. ИЗПЪЛНИТЕЛЯТ е длъжен да информира ВЪЗЛОЖИТЕЛЯ за възникнали проблеми при изпълнението на договора и за предприетите мерки за тяхното решаване.
4.6. ИЗПЪЛНИТЕЛЯТ трябва да уведоми незабавно ВЪЗЛОЖИТЕЛЯ, когато възникнат непредвидени обстоятелства, които могат да забавят или правят невъзможно изпълнението на договора.

V. ГАРАНЦИЯ ЗА ИЗПЪЛНЕНИЕ И ГАРАНЦИОННИ СРОКОВЕ
5.1. ИЗПЪЛНИТЕЛЯТ гарантира изпълнението на произтичащите от настоящия договор свои задължения с гаранция за добро изпълнение в размер на 5% от общата стойност на Ценовото предложение на ИЗПЪЛНИТЕЛЯ без ДДС.

5.2. ВЪЗЛОЖИТЕЛЯТ задържа и се удовлетворява от гаранцията, когато ИЗПЪЛНИТЕЛЯТ системно не изпълнява някое от задълженията си по договора, както и когато прекъсне или забави изпълнението на задълженията си по договора с повече от 10 (десет) календарни дни.

5.3. ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

5.4. При липса на възражения по изпълнението на договора ВЪЗЛОЖИТЕЛЯТ освобождава гаранцията по клауза 5.1 в срок до 30 (тридесет) календарни дни след изтичането на срока на договора, без да дължи лихви за периода, през който средствата законно са престояли при него.

5.5. Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.
5.6. Гаранционните срокове на изпълнените строителни и монтажни работи, съоръжения и строителни обекти са:

1. за хидроизолационни, топлоизолационни, звукоизолационни и антикорозионни работи на сгради и съоръжения в неагресивна среда: ...... години;

2. за хидроизолационни, топлоизолационни, звукоизолационни и антикорозионни работи на сгради и съоръжения в агресивна среда: ...... години;

3. за всички видове строителни, монтажни и довършителни работи (подови и стенни покрития, тенекеджийски, железарски, дърводелски и др.), както и за вътрешни инсталации на сгради, с изключение на работите по т. 1 и 2: ...... години;

4. за завършен монтаж на машини, съоръжения, контролно-измервателни системи и автоматика: ...... години.
VІ. ПРЕДАВАНЕ И ПРИЕМАНЕ ЗА ИЗПЪЛНЕНИЕТО

6.1. Приемането на извършената работа по клауза 1 се извършва от определени от страна на ВЪЗЛОЖИТЕЛЯ и ИЗПЪЛНИТЕЛЯ лица.

6.2. Приемането на работата по настоящия договор се удостоверява с подписване от лицата по клауза 6.1 на двустранни приемо-предавателни протоколи (Акт образец 19), както следва:

1. Ежемесечни – за възложените с изрични писмени заявки на възложителя и действително извършени от изпълнителя видове и количества дейности през предходния месец;

2. Окончателен – за възложените с изрични писмени заявки на възложителя и действително извършени от изпълнителя видове и количества дейности, след изпълнението на всички дейности – предмет на договора за обществена поръчка. 
6.3. Когато ИЗПЪЛНИТЕЛЯТ е сключил договор/договори за подизпълнение, работата на подизпълнителите се приема от ВЪЗЛОЖИТЕЛЯ в присъствието на ИЗПЪЛНИТЕЛЯ и подизпълнителя.
VІІ. НЕУСТОЙКИ
7.1. В случай на забавяне от предложения от ИЗПЪЛНИТЕЛЯ план-график за изпълнение на дейностите – предмет на договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 0,01% (нула цяло и една стотна процента) за всеки просрочен ден, но не повече от 10% (десет процента) от стойността на забавената дейност.

7.2. В случай на частично и/или лошо изпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% (двадесет процента) от стойност на частично и/или лошо изпълнените видове и количества дейности.
7.3. В случай на пълно неизпълнение, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 20% (двадесет процента) от общата стойност на неговото Ценово предложение.
7.4. Изплащането на неустойки не лишава изправната страна от правото да търси реално изпълнение и обезщетение за претърпени вреди.
VІІІ. НЕПРЕДВИДЕНИ ОБСТОЯТЕЛСТВА
8.1. Страните по настоящия договор не дължат обезщетение за претърпени вреди и загуби, в случай че последните са причинени от непреодолима сила.

8.2. В случай че страната, която е следвало да изпълни свое задължение по договора, е била в забава, тя не може да се позовава на непреодолима сила.

8.3. Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна незабавно след настъпването на непреодолимата сила. При неуведомяване се дължи обезщетение за настъпилите от това вреди.

8.4. Докато трае непреодолимата сила, изпълнението на задълженията на свързаните с тях насрещни задължения се спира.
ІХ. ПРЕКРАТЯВАНЕ НА ДОГОВОРА

9.1. Настоящият договор се прекратява:

1. С изтичане на срока по клауза 3.1;
2. По взаимно съгласие между страните, изразено в писмена форма;
3. При виновно неизпълнение на задълженията на една от страните по договора – с 10-дневно писмено предизвестие от изправната до неизправната страна;
4. При констатирани нередности и/или конфликт на интереси – с изпращане на едностранно писмено предизвестие от ВЪЗЛОЖИТЕЛЯ до ИЗПЪЛНИТЕЛЯ;

5. С окончателното му изпълнение;

6. По реда на чл. 43, ал. 4 от Закона за обществените поръчки;

7. Когато са настъпили съществени промени във финансирането на обществената поръчка – предмет на договора, извън правомощията на ВЪЗЛОЖИТЕЛЯ, които той не е могъл или не е бил длъжен да предвиди или да предотврати – с писмено уведомление, веднага след настъпване на обстоятелствата.
9.2. ВЪЗЛОЖИТЕЛЯТ може да прекрати договора без предизвестие, когато ИЗПЪЛНИТЕЛЯТ:

1. Забави изпълнението на някое от задълженията си по договора с повече от 10 (десет) календарни дни;

2. Не отстрани в разумен срок, определен от ВЪЗЛОЖИТЕЛЯ, констатирани недостатъци;

3. Не изпълни точно някое от задълженията си по договора;

4. Използва подизпълнител, без да е декларирал това в офертата си, или използва подизпълнител, който е различен от този, посочен в офертата му;

5. Бъде обявен в несъстоятелност или когато е в производство по несъстоятелност или ликвидация.

9.3. ВЪЗЛОЖИТЕЛЯТ може да прекрати договора едностранно с 10-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ дейности по изпълнение на договора.
Х. ЗАКЛЮЧИТЕЛНИ РАЗПОРЕДБИ
10.1. Изменение на този договор се допуска по изключение, при условията на чл. 43, ал. 2 от ЗОП.

10.2. Всички съобщения, свързани с изпълнението на този договор и разменяни между ВЪЗЛОЖИТЕЛЯ и ИЗПЪЛНИТЕЛЯ, са валидни, когато са изпратени по пощата (с обратна разписка), по факс, електронна поща или предадени чрез куриер срещу подпис на приемащата страна.

10.3. Когато някоя от страните е променила адреса си, без да уведоми за новия си адрес другата страна, съобщенията ще се считат за надлежно връчени и когато са изпратени на стария адрес.

10.4. Всички спорове по този договор ще се уреждат чрез преговори между страните, а при непостигане на съгласие – ще се отнасят за решаване от компетентния съд в Република България.

10.4. За всички неуредени в този договор въпроси се прилагат разпоредбите на действащото законодателство.

10.5. Нито една от страните няма право да прехвърля правата и задълженията, произтичащи от този договор, на трета страна, освен в случаите по чл. 43, ал. 7 от ЗОП.

Неразделна част от настоящия договор са:

1. Техническа спецификация; 
2. Ценово предложение;
3. Техническо предложение.
Преди подписването на този договор ИЗПЪЛНИТЕЛЯТ представи съответните документи по чл. 47, ал. 9 и чл. 48, ал. 2 от ЗОП, както и изискуемите от ЗОП документи относно подизпълнителите, а именно:

· Удостоверение за актуално състояние;

· Удостоверение, от което да е видно, че дружеството не се намира в производство по ликвидация;

· Удостоверение, от което да е видно, че дружеството не се намира в производство за обявяване в несъстоятелност и не е обявен в несъстоятелност;

· Свидетелства за съдимост на лицата по чл. 47, ал. 4 от ЗОП;

· Документ за внесена гаранция за изпълнение в размер на 1% от стойността на  договора без включен ДДС;

· Удостоверение от НАП за липса на публични задължения;

· Удостоверение, че ИЗПЪЛНИТЕЛЯТ няма задължения по ЗМДТ;

· Други документи, доказващи липса на обстоятелствата по чл. 47, ал. 2 от ЗОП.
Преди подписването на този договор ИЗПЪЛНИТЕЛЯТ представи заверени преписи от валидни застрахователни полици за следните застраховки: 

· „Професионална отговорност на проектанта“; 

· „Професионална отговорност на строителя“;

· Застраховка на конкретния обект по чл. 173 от ЗУТ.
Договорът е подписан в два еднакви екземпляра – по един за всяка от страните.

ЗА ВЪЗЛОЖИТЕЛЯ:




ЗА ИЗПЪЛНИТЕЛЯ:

Мирослав Боршош

